Diari Oficial de la Generalitat Valenciana


Sumari del DOGV 4618, del 29-10-2003 (2003/11184)

ACORD de 28 de juliol de 2003, de la Comissió Territorial d'Urbanisme de València, relatiu a la correcció d'errades del pla de reforma interior modificatiu de la zona de sòl urbà denominada la Seda de les normes subsidiàries d'Almoines.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11991


Data del document
:   28-07-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Almoines
    * pla d'urbanisme

ACORD de 28 de juliol de 2003, de la Comissió Territorial d'Urbanisme de València, relatiu a la correcció d'errades del pla de reforma interior modificatiu de la zona de sòl urbà denominada la Seda de les normes subsidiàries d'Almoines. [2003/M11086]
  
Vist l'expedient remés per l'Ajuntament d'Almoines referit a la correcció d'errades del pla de reforma interior modificatiu de la zona de sòl urbà denominada la Seda de les normes subsidiàries del municipi, i de conformitat amb els següents,
  
Antecedents de fet
  
1. El projecte es va sotmetre a informació pública mitjançant Resolució de l'Alcaldia de data 4 de febrer de 2002. Una vegada transcorregut el corresponent període d'exposició publica (notificat mitjançant un edicte municipal, per anunci en el DOGV de data 26 de febrer de 2002 i en el diari Las Provincias de data 8 de febrer de 2002), va ser aprovar provisionalment pel Ple de la corporació local en data 13 de juny de 2002.
  
2. L'objecte del pla de reforma interior de millora era la urbanització d'una zona de sòl urbà no consolidada mitjançant una actuació integrada, per a això s'incloïa la modificació de diversos aspectes relatius a l'ordenació estructural, en concret:
  
I. Es modifica l'ús dominant de la zona passant d'ús industrial a residencial.
  
II. Es disminueix l'índex d'edificabilitat bruta que passa d'1,64 m²t/m²s existent a 0,70 m²t/m²s.
  
III. S'inclou una densitat d'habitatges per hectàrea de 52,72 habitatges/ha.
  
IV. Es delimita una unitat d'execució i una àrea de repartiment que coincideix amb el sector.
  
3. Mentre que en la publicació de les ordenances del PRI relatives a la zona residencial en illa de cases compacta es fixa l'alçada reguladora màxima en 7 m, en el document que consta en l'Ajuntament que va servir de base per a l'aprovació provisional municipal es fixava aquesta alçada en 8 m.
  
Per errada material es van utilitzar còpies del primer document indicat quan l'aprovació provisional va incloure la segona xifra.
  
És per això que es pretén la correcció d'aquesta errada incloent definitivament l'alçada màxima reguladora per a aquest tipus d'edificacions ?residencial d'illa de cases compacta - de 8 metres.
  
4. Almoines disposa de normes subsidiàries de planejament municipal aprovades que van ser homologades globalment a la LRAU, i l'esmentada homologació va ser aprovada definitivament per la Comissió Territorial d'Urbanisme en data 26 de novembre de 1999.
  
5. La Comissió Informativa de la Comissió Territorial d'Urbanisme de València, en sessió celebrada el 23 de juliol de 2003, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, d'acord amb el que estableix l'article 54, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. La documentació està completa, a l'efecte del compliment del que preceptua l'article 27 i 28 de la LRAU.
  
3. Les determinacions contingudes en la correcció d'errades del pla de reforma interior la Seda es consideren acceptables des del punt de vista de les exigències de la política urbanística i territorial de la Generalitat recollides en l'article 40 de la Llei Reguladora de l'Activitat Urbanística.
  
4. La Comissió Territorial d'Urbanisme, a proposta de la directora general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans de reforma Interior modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb els articles 9.1 i 10. a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que s'ha dit, la Comissió Territorial d'Urbanisme, en sessió del 28 de juliol de 2003, acorda:
  
Aprovar definitivament la correcció d'errades del pla de reforma interior modificatiu la Seda del municipi d'Almoines.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs o acció que s'estime oportú.
  
València, 28 de juliol de 2003.- La secretària de la Comissió Territorial d'Urbanisme, p. s.: Florentina Pedrer Gil.